Komisijos pranešimas Tarybai - Vengrijos vykdyti veiksmai, atsižvelgiant į 2005 m. kovo 8 d. Tarybos rekomendaciją pagal perviršinio deficito procedūrą, parengtą pagal 104 straipsnio 7 dalį /* SEK/2005/0951 galutinis */





[pic] | EUROPOS BENDRIJŲ KOMISIJA | Briuselis, 13.7.2005 SEK(2005) 951 galutinis KOMISIJOS PRANEŠIMAS TARYBAI Vengrijos vykdyti veiksmai, atsižvelgiant į 2005 m. kovo 8 d. Tarybos rekomendaciją pagal perviršinio deficito procedūrą, parengtą pagal 104 straipsnio 7 dalį KOMISIJOS PRANEŠIMAS TARYBAI Vengrijos vykdyti veiksmai, atsižvelgiant į 2005 m. kovo 8 d. Tarybos rekomendaciją pagal perviršinio deficito procedūrą, parengtą pagal 104 straipsnio 7 dalį 1. KONTEKSTAS Po Vengrijos įstojimo į Bendriją 2004 m. gegužės 1 d., remdamasi Komisijos tarnybų 2004 m. pavasario ekonominėmis prognozėmis, kuriose buvo atsižvelgta į 2004 m. kovo mėn. Vengrijos pateiktus duomenis, ir, atsižvelgdama į tai, kad 2003 m. Vengrijos deficitas viršijo 3 % BVP, Komisija jos atžvilgiu pradėjo perviršinio deficito procedūrą. Atsižvelgdama į Komisijos rekomendaciją, 2004 m. liepos 5 d. Taryba nusprendė, kad Vengrijoje yra susidaręs perviršinis deficitas ir kartu pateikė rekomendaciją pagal 104 straipsnio 7 dalį, kaip jį pataisyti. Taryba rekomendavo Vengrijos valdžios institucijoms imtis veiksmų vidutinės trukmės laikotarpiu, siekiant vėliausiai 2008 m. patikimu ir tvariu būdu sumažinti deficitą iki mažiau kaip 3 % BVP, vadovaujantis 2004 m. liepos 5 d. Tarybos nuomonėje dėl 2004 m. gegužės mėn. pateiktos konvergencijos programos deficito mažinimo kursu. Visų pirma Taryba rekomendavo Vengrijos valdžios institucijoms iki 2004 m. lapkričio 5 d. imtis efektyvių veiksmų, kad būtų įgyvendintos numatytos priemonės siekiant neviršyti siektino 2005 m. deficito. 2005 m. sausio 18 d. Taryba, vadovaudamasi Sutarties 104 straipsnio 8 dalimi, nusprendė, kad Vengrija nesiėmė veiksmingų priemonių pagal jos rekomendaciją ir kad 2005 m. nustatytas siektinas deficitas greičiausiai bus stipriai viršytas. Vengrija yra valstybė narė, kuriai taikoma nukrypti leidžianti nuostata, tai reiškia, kad jai netaikomos Sutarties 104 straipsnio 9 ir 11 dalys, tačiau Vengrija yra įsipareigojusi vengti perviršinio deficito. Taigi, tolesnės rekomendacijos pagal PDP jai gali būti skirtos tik 104 straipsnio 7 dalies pagrindu. Remdamasi 104 straipsnio 7 dalimi, kovo 8 d. Taryba Vengrijai pateikė naują rekomendaciją[1]. Taryba rekomendavo Vengrijos valdžios institucijoms imtis veiksmų vidutinės trukmės laikotarpiu, kad vėliausiai 2008 m. patikimu ir tvariu būdu deficitas būtų sumažintas iki mažiau kaip 3 % BVP[2]. Šiuo tikslu buvo rekomenduota iki 2005 m. liepos 8 d. imtis efektyvių ir, kiek įmanoma, struktūrinio pobūdžio veiksmų įgyvendinant papildomas priemones siekiant ne didesnio nei 3,6 % BVP deficito 2005 m.[3]. Visų pirma Taryba rekomendavo 2005 m. biudžete gerokai padidinti rezervą nenumatytiesiems atvejams, kuo labiau apribojant jo panaudojimo galimybes, ir nustatyti sąlygą, kad rezervas galėtų būti panaudotas tik esant aiškiems įrodymams, kad 2005 m. nustatytas deficito dydis pasiektas. Taryba taip pat rekomendavo Vengrijos valdžios institucijoms mokesčių sumažinimo laiką ir įgyvendinimą susieti su 2004 m. gruodžio mėn. pateiktoje atnaujintoje konvergencijos programoje nustatytų deficito tikslų pasiekimu. Be to, ji paskatino Vengrijos valdžios institucijas vykdyti numatytas viešojo administravimo, sveikatos priežiūros ir švietimo sistemų reformas ilgalaikiam viešųjų finansų tvarumui pagerinti ir išnaudoti visas galimybes fiskaliniam koregavimui paspartinti. 2. NAUJAUSIOS TENDENCIJOS IR VENGRIJOS VALDžIOS INSTITUCIJų PRIIMTOS PRIEMONėS DEFICITUI PATAISYTI Netrukus po to, kai Taryba priėmė naujas rekomendacijas pagal 104 straipsnio 7 dalį, Vengrijos valdžios institucijos įgyvendino pirmąjį papildomų korekcinių priemonių paketą . Be kita ko, kovo 12 d. Vyriausybė paskelbė padidinusi rezervą nenumatytiesiems atvejams nuo 0,5 procentinio punkto BVP (kuris jau buvo įtrauktas į 2005 m. biudžetą kaip apsaugos priemonė, jei būtų nepasiekti 2005 m. tikslai) iki 0,8 procentinio punkto BVP. Įgyvendinant tų priemonių paketą, bendrai buvo sumažinti kai kurie pagrindiniai išlaidų punktai. Taip pat buvo nustatyta keletas papildomų pajamų šaltinių, pavyzdžiui, pajamos pratęsus esamas mobiliojo ryšio licencijas, kurios sudaro 0,1 procentinio punkto BVP. Komisijos tarnybų 2005 m. pavasario prognozėse, kuriose iš dalies buvo atsižvelgta į šias naujas priemones, 2005 m. prognozuojamas 3,9 % BVP deficitas, palyginti su oficialiu 3,6 % BVP siektinu deficito dydžiu. Šios prognozės buvo grindžiamos numatomu 3,9 % BVP augimu 2005 m., taip pat atsižvelgiant į 2005 m. biudžete ir 2004 m. gruodžio mėn. atnaujintoje konvergencijos programoje pateiktą informaciją, t. y. prognozes, kad palūkanų našta ir valstybės investicijos sumažės atitinkamai 0,5 ir 1,5 procentinio punkto BVP ir kad platesniu mastu bus vykdomi valstybinio ir privataus sektorių partnerystės projektai. Prognozėse taip pat buvo nustatyta keletas pavojų dėl galimų didesnių nuokrypių pajamų (daugiausia susijusių su PVM ir socialine apsauga) ir veiklos išlaidų srityse. Pastarųjų mėnesių duomenys rodo, kad ekonominė veikla kiek sulėtėjo ir dėl to prognozuotas BVP augimas dabar atrodo pernelyg optimistinis. Tačiau, pasak valdžios institucijų, tai turėtų turėti tik nežymų poveikį biudžetui dėl pajamų perskirstymo – didesnis realus darbo užmokestis dėl spartesnės nei numatyta defliacijos sąlygoja didesnį vartojimą, o tai, savo ruožtu – didesnes pajamas iš netiesioginių mokesčių, kurios kompensuoja pajamų iš įmonių mokesčio sumažėjimą. Be to, gavus naujus biudžeto duomenis, valdžios institucijos gegužės mėn. pripažino, kad kai kurios 2005 m. biudžeto prielaidos dėl pajamų ir išlaidų buvo perdėm optimistinės. Atsižvelgiant į tai, iš viso 1,5 procentinio punkto BVP sudarantis nuokrypis, palyginti su 3,6 % BVP siektino deficito dydžiu[4], atrodo tikėtinas (1 lentelė). 1 lentelė. Numatomas pajamų trūkumas ir išlaidų perviršis 2005 m. biudžete | Numatomas pajamų trūkumas | Procentinio punkto BVP | Numatomas išlaidų perviršis | Procentinio punkto BVP | Pridėtinės vertės mokestis | -0,4 | Pensijų išmokos | +0,1 | Fizinių asmenų pajamų mokestis | -0,1 | Subsidijos vaistams | +0,2 | Socialinio draudimo įmokos | -0,15 | Didesnės veiklos išlaidos centriniame biudžete | +0,55 | Akcizo mokestis | -0,15 | Pajamų trūkumas iš viso | -0,8 | Išlaidų perviršis iš viso | 0,85 | Šaltinis: Vengrijos valdžios institucijos, Komisijos vertinimas | Siekiant kompensuoti šį numatomą nuokrypį, 2005 m. birželio mėn. Vengrijos Vyriausybė paskelbė antrąjį kompensacinių priemonių paketą. Nustatytą kiek didesnį nei 1,5 procentinio punkto BVP nuokrypį kompensuos tokios pat apimties korekcinės priemonės, įskaitant kovo mėn. numatytas priemones (žr. 2 lentelę). 2 lentelė. Korekcinės priemonės, kuriomis siekiama kompensuoti nustatytus nuokrypius | Pajamos | Procentinio punkto BVP | Išlaidos | Procentinio punkto BVP | Pajamų iš pasibaigusių GSM licencijų pratęsimo panaudojimas deficitui mažinti | 0,1 | Galutinis rezervinio fondo nenumatytiems atvejams išlaidų įšaldymas ties 0,6 procentinio punkto riba | 0,6 | Lošimų mokesčio padidinimas nuo 2005 m. rugsėjo 1 d. | 0,015 | Galimybės pasinaudoti asignavimų perkėlimu sugriežtinimas | 0,25 | Socialinio draudimo mokestinės bazės išplėtimas nuo 2005 m. spalio 1 d. | 0,02 | Tabako produktų gabenimo per sieną kontrolės sustiprinimas | 0,04 | Importui iš trečiųjų šalių taikomo PVM metodo pakeitimas | 0,025 | Papildomos vienkartinės pajamos pardavus valstybės turtą ir platesniu mastu vykdant valstybinio ir privataus sektorių partnerystės projektus | 0,6 | Iš viso | 0,8 | Iš viso | 0,85 | Šaltinis: Vengrijos valdžios institucijos, Komisijos vertinimas | Šios priemonės turėtų turėti teigiamą bendrą poveikį 2005 m. biudžeto deficitui ir turėtų sudaryti sąlygas pasiekti ne didesnį nei 3,6 % BVP deficitą. Nors pažymėtina, kad didelė dalis koregavimo grindžiama vienkartinėmis priemonėmis, taip pat reikėtų pripažinti, kad kai kurios iš tų priemonių turėtų turėti teigiamą poveikį ir 2006 m. biudžetui. Tai pasakytina apie lošimų mokesčio padidinimą, socialinio draudimo mokestinės bazės išplėtimą ir ilgalaikį rezervo nenumatytiesiems atvejams išlaidų įšaldymą ties 0,6 % BVP riba, nes Vyriausybė įsipareigojo 2006 m. biudžete naudoti tuos mažesnius dydžius. Be to, siekiant tolesnės pažangos vykdant struktūrinę reformą, Vyriausybė neseniai pateikė Parlamentui pasiūlymus dėl vadinamosios 100 žingsnių programos, kuri, kaip numatoma, didžiąja dalimi turėtų įsigalioti 2006 m. Viena programos dalis yra susijusi su darbo rinka ir sveikatos priežiūros sektoriumi. Ja siekiama užtikrinti didesnes socialinio draudimo įmokas, į aktyvią darbo rinką įtraukti didelę dalį neveiklių arba nelegaliai dirbančių asmenų ir pagerinti sveikatos priežiūros sistemos kokybę. Kita 100 žingsnių programos dalis yra susijusi su visapusiška vidutinės trukmės mokesčių reforma, kurios poveikis – didelis pajamų sumažėjimas 2006 ir 2007 m. Vyriausybė planuoja pajamų sumažėjimą, kuris sudarys 1 procentinį punktą BVP vien tik 2006 m., kompensuoti išlaidų mažinimu, tačiau kol kas to nedetalizavo. Imtis veiksmų šioje srityje dar svarbiau dėl to, kad būtina kompensuoti pajamų sumažėjimą pasibaigus 2005 m. vykdomų vienkartinių priemonių, dėl kurių buvo gauta maždaug 1 % BVP pajamų, poveikiui, taip pat dėl numatomo investicijų padidėjimo, atsižvelgiant į bendro finansavimo įsipareigojimus, nes tai taip pat pareikalaus korekcinių veiksmų vykdymo. 2006 m. biudžete turi būti numatytos visos reikiamos priemonės, kurių reikia 2,9 % BVP nustatytam deficitui pasiekti. 3. ĮVERTINIMAS Remiantis šiuo metu turima informacija ir pirmiau minėtomis kovo ir birželio mėn. priimtomis korekcinėmis priemonėmis, iš kurių dalis yra pastovaus pobūdžio, ir atsižvelgiant į tvirtą Vengrijos Vyriausybės pasiryžimą prireikus tais metais imtis papildomų priemonių, atrodo, kad 2005 m. numatytas ne didesnis kaip 3,6 % BVP deficitas yra pasiekiamas ir kad Vengrijos Vyriausybė ėmėsi efektyvių veiksmų pagal 2005 m. kovo 8 d. Tarybos rekomendaciją dėl priemonių, kuriomis numatoma iki nustatyto termino – 2005 m. liepos 8 d. – pasiekti 2005 m. deficito tikslą. Taigi, Komisija daro išvadą, kad šiuo metu nereikia imtis jokių kitų priemonių pagal perviršinio deficito procedūrą. Tačiau biudžeto būklė Vengrijoje ir toliau lieka pažeidžiama. Siekiant 2005 m. imtis perviršinio deficito koregavimo, būtina veiksmingai įgyvendinti visas numatytas priemones ir imtis papildomų veiksmų, kuriuos Vyriausybė įsipareigojo vykdyti, jei vėliau tais metais pasirodytų, kad išlaidos viršijamos daugiau. Be to, kadangi 2006 m. pajamos sumažės dėl 2005 m. vykdytų vienkartinių priemonių teiktų pajamų pasibaigimo ir planuojamo mokesčių sumažinimo, o išlaidos investicijoms, kaip numatoma, vėl padidės, siekiant 2006 m. pasiekti ne didesnį kaip 2,9 % BVP deficitą, tais metais bus būtina vykdyti didelės apimties koregavimą ir imtis ryžtingų veiksmų, be kita ko, priimant atsargų 2006 m. biudžetą. Jei vėliau paaiškėtų, kad yra sunkumų įgyvendinant numatomą koregavimą, Komisija turės rekomenduoti Tarybai padidinti biudžeto priežiūrą ir imtis reikiamų veiksmų pagal Sutarties ir Stabilumo ir augimo pakto nuostatas. Annex Comparison of key macroeconomic and budgetary projections 2004 | 2005 | 2006 | 2007 | 2008 | Real GDP (% change) | CP Dec. 2004 | 3.9 | 4.0 | 4.2 | 4.3 | 4.6 | COM | 4.0 | 3.9 | 3.8 | n.a. | n.a. | HICP inflation (%) | CP Dec. 2004 | 6.8 | 4.5 | 4.0 | 3.5 | 3.0 | COM | 6.8 | 3.8 | 3.6 | n.a. | n.a. | General government balance (% of GDP) | CP Dec. 2004 corrected1 | -4.4 | -3.6 | -2.9 | -2.2 | -1.6 | not corrected2 | -5.3 | -4.7 | -4.1 | -3.4 | -2.8 | COM | -4.5 | -3.9 | -4.1 | n.a. | n.a. | Primary balance (% of GDP) | CP Dec. 2004 corrected1 | 0.4 | 0.0 | 0.2 | 0.6 | 1.0 | not corrected2 | -1.1 | -0.9 | -0.7 | -0.3 | 0.1 | COM | -0.0 | -1.1 | -0.7 | n.a. | n.a. | Government gross debt (% of GDP) | CP Dec. 2004 corrected1 | 56.7 | 55.5 | 53.0 | 50.6 | 48.3 | not corrected2 | 59.9 | 58.6 | 56.8 | 54.9 | 53.2 | COM | 57.8 | 58.9 | 57.9 | n.a. | n.a. | Note: 1 The Hungarian authorities decided to use the transitional period granted by Eurostat to classify the second pillar pension funds inside the government sector. Compared to the May 2004 programme, this lowers the yearly figures for the government deficit by 0.9-1.2 percentage point between 2004 and 2008. The transitional period ends with the March 2007 notification. ² These figures are not adjusted, i.e. they include the burden of the pension reform. They are presented for the sake of comparison with the previous programme and with the Commission services autumn 2004 forecast, and given that the 2007 and 2008 target will not benefit from this re-classification of the second pillar pension funds. Sources: Convergence programme (CP); Commission services Spring 2005 economic forecasts (COM); Commission services calculations. | [1] Žr. http://register.consilium.eu.int/pdf/en/05/st07/st07145.en05.pdf [2] Šioje rekomendacijoje Taryba rėmėsi pataisytu deficito mažinimo kursu, nurodytu 2005 m. kovo 8 d. Tarybos nuomonėje dėl 2004 m. gruodžio mėn. pateiktos pataisytos konvergencijos programos. Atnaujintoje konvergencijos programoje pateikti tokie siektini metiniai valstybės biudžeto deficito dydžiai 2004–2008 m. laikotarpiu: 4,4 %, 3,6 %, 2,9 %, 2,2 % ir 1,6 % BVP. Šie dydžiai atitinka: i) 2004 m. rugsėjo 23 d. Eurostato sprendimą, kuriuo buvo leista laikinai iki 2007 m. kovo mėn. fiskalinio pranešimo pateikimo antrosios pakopos pensijų fondus klasifikuoti valdžios sektoriaus biudžete, ir šia galimybe Vengrijos valdžios institucijos pasinaudojo; ii) šiek tiek pakoreguotą pensijų reformos poveikį, pateiktą 2005 m. kovo mėn. pranešime. Neįtraukiant pensijų fondų koregavimo, naujasis siektinas dydis yra 0,6 procentinio punkto BVP didesnis už iš pradžių gegužės mėn. konvergencijos programoje pateiktą 2005 m. siektiną dydį, kuris buvo nurodytas 2004 m. liepos mėn. Tarybos rekomendacijose. [3] Tuo metu Komisijos tarnybos numatė, kad 2005 m. deficitas sieks 4,1 % BVP. [4] Nors nustatyti nuokrypiai iš esmės atitinka nuokrypius, į kuriuos buvo atsižvelgta Komisijos tarnybų pavasario prognozėse, jose taip pat buvo remtasi prielaida, kad didžioji dalis 0,8 % BVP rezervo nenumatytiems atvejams lėšų bus įšaldyta visam laikui, bendras nuokrypis vis tiek yra didesnis už Komisijos prognozėse nurodytą nuokrypį.